Source: http://lex.justice.md/viewdoc.php?action=view&view=doc&id=331877&lang=1
Timestamp: 2020-05-29 16:25:23+00:00

Document:
*LPO271/2003 Versiunea originala
ID intern unic: 331877
cu privire la metodologia calculării plăţii pentru servicii notariale
Publicat : 11.07.2003 în Monitorul Oficial Nr. 141-145 art Nr : 576
Articolul 1. Plata pentru servicii notariale
(1) Prezenta lege stabileşte modul de calculare a plăţii pentru servicii notariale prestate.
(2) Plata pentru servicii notariale reprezintă o sumă de bani percepută de notari şi de alte persoane abilitate prin lege să desfăşoare activitate notarială pentru efectuarea de acte notariale.
Articolul 2. Cuantumul plăţii pentru servicii notariale
Cuantumul plăţii pentru servicii notariale se determină:
a) în funcţie de valoarea tranzacţiei dacă poate fi evaluată;
b) în formă de sumă fixă în cazul în care tranzacţia nu este evaluabilă.
Pentru servicii notariale prestate se percepe plată de comun acord cu solicitantul, ţinîndu-se cont de prevederile prezentei legi. La determinarea cuantumului plăţii se ţine cont de complexitatea actului notarial. Modificările (majorare sau reducere) cuantumului plăţii se confirmă printr-un acord semnat de notar sau de o altă persoană abilitată prin lege să desfăşoare activitate notarială şi solicitant, în care se indică: mărimea plăţii stabilite prin lege, cauza modificării ei şi mărimea plăţii negociate. Acordul încheiat în scris se anexează la actul notarial îndeplinit şi se păstrează împreună cu acesta în arhiva notarială.
Articolul 3. Metodologia determinării valorii tranzacţiei
(1) La determinarea valorii tranzacţiei se ia ca bază valoarea, de la momentul efectuării acţiunii, a bunului sau a dreptului care constituie obiectul actului notarial.
Se consideră valoare a bunului sau a dreptului preţul declarat de solicitantul actului notarial.
Dacă preţul bunului sau al dreptului declarat de solicitantul actului notarial se dovedeşte a fi mai mic decît valoarea lor normativă, valoarea tranzacţiei se determină în baza valorii indicate în registrul de bunuri imobile, sumei asigurate conform poliţei de asigurare a bunului sau dreptului ori în baza unor alte acte de evaluare eliberate de persoane licenţiate în acest sens.
(4) La determinarea valorii tranzacţiei nu se exclud obligaţiile materiale cu care este grevat bunul sau dreptul ce constituie obiectul tranzacţiei.
Articolul 4. Actul notarial complex
(1) Pentru un act notarial complex (care cuprinde cîteva acţiuni juridice), plata se stabileşte prin cumularea plăţilor pentru toate acţiunile juridice.
(2) Dacă actul cuprinde cîteva acţiuni juridice dintre care una principală şi celelalte accesorii, valoarea tranzacţiei se determină în funcţie de valoarea bunului sau dreptului ce constituie obiectul acţiunii principale. Plata se percepe numai pentru acţiunea principală.
Articolul 5. Valoarea tranzacţiei de ipotecă
La autentificarea ipotecii, valoarea tranzacţiei se consideră valoarea bunului ipotecat, stabilită de părţi.
Articolul 6. Valoarea tranzacţiei de dare în folosinţă
(1) Valoarea tranzacţiei de dare în folosinţă pe un termen determinat se calculează din valoarea totală a folosinţei pentru perioada stabilită în contract.
(2) Valoarea tranzacţiei de dare în folosinţă pe un termen nedeterminat se calculează din valoarea totală a folosinţei pentru o perioadă de 10 ani.
Articolul 7. Valoarea tranzacţiei de schimb
Valoarea tranzacţiei de schimb se determină din valoarea bunului supus schimbului cu preţul cel mai mare sau din valoarea bunului cu preţul cel mai mic, luîndu-se în considerare sulta achitată, dacă rezultatul depăşeşte valoarea cea mai mare.
PLATA PENTRU AUTENTIFICAREA
TRANZACŢIILOR EVALUABILE
Articolul 8. Plata raportată la valoarea tranzacţiei
(1) Cuantumul plăţii pentru autentificarea tranzacţiilor evaluabile se determină în funcţie de valoarea tranzacţiei, după cum urmează:
de pînă la 20 000 lei
1,3 %, dar nu mai puţin de 180 lei
20 001 – 50 000 lei
50 001 – 100 000 lei
100 001 – 200 000 lei
200 001 – 400 000 lei
400 001 – 600 000 lei
600 001 – 800 000 lei
800 001 – 1 000 000 lei
de la 1 000 001 lei
(2) În cazul tranzacţiei de schimb, cuantumul plăţii se determină prin majorarea cu 15% a plăţii determinate conform alin.(1).
Articolul 9. Plata pentru acţiuni succesorale de drept
(1) La eliberarea certificatului de moştenitor, plata pentru moştenitorii de clasa I se stabileşte în proporţie de 0,7% din valoarea moştenirii. Pentru ceilalţi moştenitori, plata se stabileşte în proporţie de 1,5 % din valoarea moştenirii.
(2) Pentru luarea măsurilor de conservare a averii succesorale, plata se stabileşte în proporţie de 0,5% din costul averii conservate.
PLATA PENTRU ACTELE NOTARIALE NEEVALUABILE
Articolul 10. Plata pentru acte notariale
Pentru actele notariale de mai jos se percepe plată după cum urmează:
1) autentificare a testamentului
2) autentificare a procurii generale în numele persoanei fizice
3) autentificare a procurii generale în numele persoanei juridice
4) autentificare a altor procuri în numele persoanelor fizice
5) autentificare a altor procuri în numele persoanelor juridice
6) certificare a aflării persoanei în viaţă
7) certificare a aflării persoanei într-un anumit loc
8) certificare a identităţii persoanei cu persoana de pe fotografie
9) certificare a datei prezentării unui document
10) eliberare a certificatului privind dreptul de proprietate asupra locuinţei privatizate
11) eliberare a certificatului privind dreptul de proprietate asupra cotei-părţi din proprietatea comună în devălmăşie soţilor, altor persoane
12) legalizare a semnăturii
13) legalizare a semnăturii pe fişe bancare
14) legalizare a semnăturilor traducătorilor
15) efectuare şi legalizare a traducerii de către notar
16) legalizare a copiilor de pe documente şi a extraselor din ele, pentru fiecare pagină:
a) pentru un document cu un volum de pînă la 10 pagini
b) pentru un document al cărui volum depăşeşte
17) eliberare de duplicat al unui act notarial,
18) eliberare a certificatului de moştenitor al unei averi
19) primire a unui document spre păstrare (cu excepţia testamentelor), păstrare a unui document, pentru fiecare lună
20) transmitere de cereri sau prezentare de cecuri spre plată şi certificare a neachitării lor
21) autentificare a contractului de privatizare a locuinţei sau a terenului agricol
22) autentificare a contractului de determinare a modului de folosinţă, separare sau comasare a bunurilor imobile de la fiecare parte contractantă
23) autentificare a actului de constituire a întreprinderii
24) legalizare a semnăturii fiecărui fondator în statutul întreprinderii
25) autentificare a contractului matrimonial
26) autentificare a desfacerii unei tranzacţii şi a modificării unei tranzacţii
27) anulare a procurii şi a testamentului
28) autentificare a altor tranzacţii neevaluabile
Articolul 11. Plata pentru înregistrarea gajului
(1) În cazul în care obligaţia garantată nu depăşeşte 10 000 de lei, plata de înscriere în Registrul gajului bunurilor mobile este de 70 de lei pentru persoanele fizice.
(2) În cazul în care obligaţia garantată depăşeşte 10 000 de lei, plata de înscriere în Registrul gajului bunurilor mobile este de 150 de lei pentru persoanele fizice.
EFECTUAREA PLĂŢII PENTRU SERVICII NOTARIALE
Articolul 12. Obligaţia efectuării plăţii pentru servicii notariale.
Scutirile de plată
(1) Pentru serviciul notarial prestat, solicitantul este obligat să efectueze o plată în conformitate cu prezenta lege.
(2) Plata pentru serviciul notarial prestat cuprinde cheltuielile de prestare a serviciului.
(3) Se scutesc de plată pentru eliberarea certificatului de moştenitor:
moştenitorii persoanelor care au decedat în urma îndeplinirii unor îndatoriri faţă de stat, apărării ordinii publice şi salvării de vieţi omeneşti;
moştenitorii persoanelor reabilitate;
d) moştenitorii minori, persoanele lipsite de capacitate de exerciţiu şi persoanele incapabile de muncă la moştenirea locuinţei dacă au locuit în ea cel puţin un an pînă la data decesului celui care a lăsat moştenirea şi continuă să locuiască acolo.
(4) Plata pentru eliberarea certificatelor de moştenire se reduce cu 50% dacă:
moştenitorul este pensionar, invalid de gradul I sau de gradul II;
b) moştenitorul locuinţei a locuit în ea cel puţin un an pînă la data decesului celui care a lăsat moştenirea şi continuă să locuiască acolo.
(5) Nu se percepe plată pentru autentificarea procurii de primire a pensiei, compensaţiilor, indemnizaţiilor şi pensiei de întreţinere şi de primire a sumelor indexate la depunerile băneşti ale cetăţenilor în Banca de Economii.
(6) Nu se percepe plată pentru actele notariale încheiate în favoarea sau în numele copiilor orfani (în cazul tranzacţiei unilaterale).
Articolul 13. Efectuarea plăţii pentru servicii notariale
(1) Serviciile notariale se plătesc în ziua efectuării actului notarial.
(2) Notarul şi o altă persoană abilitată prin lege să desfăşoare activitate notarială sînt obligaţi să indice pe toate actele notariale şi în registrul actelor notariale plata percepută.
(3) Notarul şi o altă persoană abilitată prin lege să desfăşoare activitate notarială sînt obligaţi să declare verbal cuantumul plăţii pentru serviciile notariale, să explice modul de achitare şi de percepere, precum şi să afişeze cuantumul plăţilor, stabilite prin prezenta lege, într-un loc accesibil şi vizibil.
(4) Pentru rectificarea erorilor comise de notar sau de o altă persoană abilitată prin lege să desfăşoare activitate notarială nu se percepe plată.
Articolul 14. Contestarea plăţii pentru serviciile notariale
(1) Contestarea cuantumului plăţii pentru serviciu notarial se face, în termen de 30 de zile de la data efectuării plăţii, în instanţa judecătorească de la locul de aflare a biroului notarial.
(2) În cazul încasării sumei pentru servicii notariale contrar prezentei legi, notarul sau o altă persoană abilitată prin lege să desfăşoare activitate notarială restituie, în temeiul unei hotărîri judecătoreşti definitive, suma încasată neîntemeiat.
Guvernul, în termen de 3 luni, va prezenta Parlamentului propuneri privind aducerea legislaţiei în vigoare în concordanţă cu prezenta lege.
Prezenta lege intră în vigoare la expirarea a 10 zile de la data publicării.
Nr.271-XV.

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9

Articolul 10

Articolul 11

Articolul 12

Articolul 13

Articolul 14